Държавен вестник, бр. 105, 2005 г., стр. 21

Б Р О Й  105
Д Ъ Р Ж А В Е Н   В Е С Т Н И К
С Т Р .  21
§ 52. Министърът на финансите по предло-
жение на министъра на образованието и наука-
та след 30 юни 2006 г. може да извършва проме-
ни на средствата за научноизследователска дей-
ност между държавните висши училища, Бъл-
гарската академия на науките и фонд “Научни
изследвания” на базата на резултати от незави-
сима експертиза върху официално представе-
ните отчети за научна дейност.
§ 53. Средствата, предвидени в чл. 1, ал. 2,
т. 2.1 в размер на 8 млн. лв. за съфинансиране
от общините на конкретни проекти на Социал-
ноинвестиционния фонд, програма “Красива
България” и други програми, се разпределят по
ред, определен от министъра на финансите съв-
местно с Националното сдружение на общини-
те в Република България.
§ 54. (1) Министърът на регионалното раз-
витие и благоустройството съгласувано с ми-
нистъра на финансите с постановлението за
изпълнение на Закона за държавния бюджет
на Република България за 2006 г. разпределя
по общини одобрените средства в размер на
45 млн. лв. за целеви трансфери, включени в
сумата по чл. 1, ал. 2, т. III, т. 1.1, “субсидии
(трансфери)”.
(2) Средствата по ал. 1 се предоставят на
общините чрез корекция на бюджетните им
взаимоотношения с централния бюджет.
§ 55. (1) За извършване на разходи по неус-
воени от минали години дарения, помощи и
други безвъзмездно получени средства, непред-
видени по бюджетите на министерствата и ве-
домствата по чл. 3, 4 и 5, министърът на финан-
сите може да осигури средства по реда на чл. 34
или за сметка на преизпълнение на приходите
по републиканския бюджет по реда на чл. 35,
ал. 2 от Закона за устройството на държавния
бюджет.
(2) Редът по ал. 1 може да се прилага и за
предварително (авансово) финансиране от ре-
публиканския бюджет на разходи, подлежащи
на последващо безвъзмездно финансиране по
международни програми и споразумения.
§ 56. При преизпълнение на приходите по
републиканския бюджет Министерският съвет
до 31 август 2006 г. да осигури при условията на
чл. 35, ал. 2 от Закона за устройството на дър-
жавния бюджет допълнително сумата от 17
млн. лв. за целеви субсидии за капиталови раз-
ходи съгласно приложение № 11.
§ 57. При преизпълнение на приходите по
републиканския бюджет за 2006 г. Министерс-
кият съвет да осигури при условията на чл. 35,
ал. 2 от Закона за устройството на държавния
бюджет допълнително до 10 млн. лв. за капита-
лови разходи за съдебната власт.
§ 58. Министерският съвет съгласувано с
Висшия съдебен съвет извършва промени по
бюджета на съдебната власт, произтичащи от
влезли в сила закони и засягащи бюджетните
взаимоотношения с централния бюджет.
§ 59. С проекта на Закона за държавния
бюджет на Република България за 2007 г. Ми-
нистерският съвет внася в Народното събрание
за разглеждане и одобрение проектите на бю-
джетите на Министерството на околната среда
и водите, Министерството на транспорта, Ми-
нистерството на труда и социалната политика,
Министерството на образованието и науката,
Министерството на икономиката и енергети-
ката, Министерството на земеделието и гори-
те, Министерството на здравеопазването, Ми-
нистерството на регионалното развитие и бла-
гоустройството, Министерството на културата
и Държавната агенция за младежта и спорта за
2007 г. в програмен формат като част от проек-
та на закона.
§ 60. Министърът на финансите извършва
едновременно с корекциите по реда на Закона
за устройството на държавния бюджет и корек-
ции на утвърдените от Министерския съвет
програми по бюджета на Министерството на
околната среда и водите за 2006 г.
§ 61. (1) Задълженията на Република Бълга-
рия по ратифицираните от Народното събра-
ние споразумения относно поемането от стра-
на на държавата на правата и задълженията на
Банковата консолидационна компания се из-
плащат от централния бюджет.
(2) Изплатените от централния бюджет суми
по ал. 1 се отразяват в намаление на постъпле-
нията от приватизация.
§ 62. (1) Заплатите и осигурителните вноски
на заетите в здравните кабинети, в детските
заведения и училищата на републиканско и
общинско финансиране за 2006 г. се финанси-
рат от общинските бюджети.
(2) Издръжката на здравните кабинети в
детските заведения и училищата се поема в
зависимост от финансирането съответно от
републиканския и от общинския бюджет.
§ 63. Необходимите разходи за превоз на
хемодиализирани лица, както и на други лица
за медицински транспорт по чл. 82, ал. 1, т. 8 от
Закона за здравето се осигуряват със средства
от бюджета на Министерството на здравеопаз-
ването по ред и обхват, определени от министъ-
ра на здравеопазването.
§ 64. (1) Лечебните заведения за болнична
помощ, които са били субсидирани от бюджета
на Министерството на здравеопазването до 31
декември 2005 г., получават изравнителна субси-
дия през първото тримесечие на 2006 г. за дейнос-
тите, изпълнени по договорите до края на 2005 г.
(2) Областните диспансери за онкологични,
психични, пневмофтизиатрични и кожно-вене-
рически заболявания, които са били субсидира-
ни от общините до 31 декември 2005 г., се суб-
сидират от съответните бюджети през 2006 г.
въз основа на договор.
(3) Лечебните заведения по чл. 5, ал. 1 от
Закона за лечебните заведения се финансират
по досегашния ред.